Татарстан Республикасы Актаныш муниципаль районы

Яңа Әлем муниципаль мәктәпкәчә белем бирү учреждениесе

Раслыйм:\_\_\_\_\_\_\_\_\_\_\_\_\_\_

Балалар бакчасы мөдире

Сарварова Г.Р.

***“Юлда йөрсәң бул өлгер, юл кагыйдәсен нык бел!”***

**(Юл йөрү кагыйдәләрен өйрәнү буенча уртанчылар һәм зурлар төркемендә күңел ачу иртәсе)**

Тәрбияче: Мухаметдинова Л. М.

2023 ел.

**Максат.**

1. Уен формасында балаларның юл йөрү кагыйдәләре турындагы белемнәрен ныгыту.

2. Юл йөрү кагыйдәләрен бозу нәрсәгә китергәне турында аңлатма бирү.

3. Юлларда сак булуны, игътибарлыкны тәрбияләү. Алынган белемнәрне уеннарда, көнлек тормышта куллана белергә йөрәтүне дәвам итү.

**Башлангыч эш.** Шигырьләр, җырлар өйрәнү. Юл йөрү кагыйдәләрен, юл билгеләрен өйрәнү һәм кабатлау.

**Җиһазлау.**Юл билгеләре макетлары, аудиоязмалар.

**Шөгыль барышы**

**Алып баручы*:*** Исәнмесез, балалар һәм кунаклар! Урамда хәвеф-хәтәрсез йөрү өчен, юл йөрү кагыйдәләрен яхшы белергә һәм төгәл үтәргә кирәк. Менә бүген без сезнең белән шул кагыйдәләрне кабатлыйбыз.

Безнең әти-әниләр

Бик борчылмасын өчен,

Машинада шофер абый

Тынычлап барсын өчен,

Юл йөрү кагыйдәләрен

Әйбәт белергә кирәк.

Онытмыйча үтәргә,

Өйрәнергә бик кирәк!

Юлны аркылы чыкканда

Карыйм уңга һәм сулга.

Күрсәм алдымда машина,

Ашыгып басмыйм юлга.

Урамда сак булыгыз,

Кагыйдәне белегез,

Онытмагыз беркайчан да,

Бәлага юлыкмагыз!

-Безнең илнең юллары меңләгән километрларга сузылган. Иртә дә, төн дә шул юллар буенча йөк һәм җиңел машиналар, автобуслар, троллейбуслар хәрәкәт итә. Кайвакын без җәяүле, ә кайвакыт пассажир булабыз. Шуның өчен дә безгә юл йөрү кагыйдәләрен белү бик мөһим.

**Илина:**

Юл кагыйдәләре бик күп,

Белергә иде барсын.

Ләкин иң кирәклеләре

Һәрчак исеңдә булсын.

Сәламәт булыйм дигән бала

Юлларда уйнамасын.

***Җыр җырлана: «Мин шофёр»***

**Алып бручы:**

**-**Бер әкияти урманда куян яшәгән**.**Ул юллар гыйлеме мәктәбенә йөрергә бер дә яратмаган. Аңа үләндә тәгәрәп ятарга һәм үзенең җырларын җырларга бик ошаган.

(Портфелен болгый-болгый, җырлый-җырлый куян килеп чыга)

Ямансу түгел миңа,

Җырлыймын җырларымны

Ля-ля-ля, ля-ля-ля. (Кереп идәнгә утыра)

**Алып баручы:**Һәркем юл йөрү кагыйдәләрен белергә тиеш. Юлны светофорның яшел төсенә яки җәяүле аркылы чыгу урынынан чыгарга кирәк. Юлга баскач, уңга һәм сулга кара.

(Куян борын астыннан җырлап утыра)

**Алып баручы:** **-**Куян!Машина йөргән юлда уйнарга ярыймы? (Куян аннан нәрсә сораулары турында аңламый)

– Син тагын дәресне тыңламый үткәргәнсең. Юлда синең белән берәр куркынычсызлык килеп чыкмасын дип куркам.

**Куян:**-Хи-Хи! Бер нәрсә дә булмый минем белән! Мин бар нәрсәне дә беләм!

**Алып баручы:**

-Ай-яй! Нинди мактанчык син! Кадерле балалар! Юл йөрү кагыйдәләрен дөрес үтәгез!

**Куян:** – Миңа нигә кирәк инде ул, мин кагыйдәләрсез дә булдырам (чыгып йөгерә)

(Машина бик каты итеп тормоз тоткан тавыш ишетелә)

**Куян:** – Ай-ай-аааай! Коткарыгыз! Шул кадәр авырта!(Тәрбияче куянны карый, аягын бәйли).

**Алып баручы:** -Менә нәрсәгә китерә тыңламаулык! **-**Мин сине кисәткән идем бит куянкай.

**Куян :-**Мин бүтән беркайчан да дәрестә җырлап утырмаячакмын һәм юл йөрү кагыйдәләрен ятлаячакмын!

**Алып баручы:**

–         Балалар, куянга ышанабызмы? (Әйе). Ә синең юллар гыйлеме мәктәбендә укыйсың киләме? (Әйе). Алай булгач, тизрәк дәрескә кузгалабыз.

***(Светофор керә)***

**Амирхан:** Көн дә, төн дә утларым

Сигналлар биреп тора.

Минем өч төрле төсем бар,

Йә әйтегез, кем булам? (Светофор)

**Алып баручы :**Җәяүле, син онытма:

Светофор тамгаларына

Һәркем һәрчак буйсына!

**Г Сөләйман:** Кызыл төс безгә әйтә: Тукта! Юл ябык!

**С. Сөләйман:**  Сары төс ул кисәтә, әзерли хәрәкәткә.

**Айсель:**  Яшел – хәрәкәт ача, балалар юлны чыга.

**Ризван:** Урамнарны күзәтеп,

Узганнарны кисәтеп,

Чатта тора светофор

Сакта тора светофор

Янып тора өч күзе.

Күреп тора ич безне.

**Алып баручы:** **-**Балалар! Светофор безгә һәрвакыта ярдәмгә килә алмый! Ул вакытта безгә ярдәмгә аның якын дуслары – юл билгеләре килә.

Кисэтәләр, күрсәтәләр,

Кирәк икән туктаталар.

Юл һәм урам хәрәкәтен

Саклап, тәртиптә тоталар.

**Марсель**: Тынып тора моторлар,

Игътибарлы шоферлар,

“Мәктәп! Балалар бакчасы!”

Дип билгеләр торалар. (“Балалар”)

**Мухаметдинова Ясминә**

Бу билге – шундый билге:

Сине саклый, җәяүле!

Чыгабыз бергә-бергә

Без юлны шушы җирдә. (“Җәяүлеләрнең юлны аркылы чыгу урыны”)

**М. Самир:** Я иду по тротуару,

Здесь машинам нет пути

Ну а знаки мне подскажут

Где дорогу перейти!

**К. Ясминә:** Юлда йөрсән, бул өлгер,

Юл кагыйдәсен нык бел!

Светофорның һәрбер төсен,

Юлның билгеләрен бел!

**Ильмир:** Юл кырыенда тезелеп киткән

Төрле-төрле билгеләр.

“Безне танып беләсезме?

Әгәр белсәң, әйт”- диләр.

**Алып баручы:**

– Ә хәзер, балалар, әзрәк уйнап, ял итеп алыйк.

***Уен: “Светофор”***

Мин сезгә төсләр күрсәтәм.

Яшел төс – бер урында атлап торабыз.

Сары төс – туктарга, җитәкләшергә.

Кызыл төс – бер – берегезгә бармак

янагыз.

**Алып баручы:**

– Булдырдыгыз, молодцы! Ә хәзер 2 командага буленеп басабыз. Самакат белән урап килергә кирәк булачак. Килеп җиткәч самакатны иптәшенә бирәсен, узен артка басасын.

Кайсы команда беренче булыр микән?

Уенны башладык.

**Алып баручы:** Молодцы! Алдагы уен “Иң яхшы шофер” дип аталачак.   
Команда уенчыларына җепкә тагылган машиналарны тизрәк, юл фаҗигасе ясамыйча йөртеп, кире әйләнеп кайтырга кирәк булачак.

**Алып баручы:** Киләсе уен **“Гараж”** дип атала.

Уен барышы. Мин командадагы 3 уенчыга (яшел, кызыл, сары) рульләр бирәм. Бу кыршаулар сезнең гараҗларыгыз булачак. Көй уйнаганда сез рульләрне тотып машиналар булып йөрисез. Көй туктагач руль төсендәге гараҗга керәсез.

**Алып баручы:** Булдырдыгыз балалар. Алдагы уен **“Машиналар”** дип аталачак. Сезгә машиналарны этеп кирәкле урыннан урап килергә кирәк булачак. Уенны башаладык.

**Алып баручы:**

Киләсе уен**: “Балалар юлны ничек үтәләр”дип атала.** Мондабез сезнең юлда дөрес йөри беләсезме юкмы икәнегезне тикшереп карыйбыз. Сезгә дөрес итеп юл аша чыгып күрсәтергә кирәк булачак. Балалар автомобильләрне һәм колясканы тоталар. Светофорның утларын карагыз, игътибарлы булыгыз.

**(Светофорның кызыл, сары, яшел утларын яндырып уйнала).**

**Алып баручы:**Шуның белән безнең юллар гыйлеме мәктәбенә сәяхәтебез тәмам. Сезгә ошадымы? Сез барлык нәрсәне дә исегездә калдырдыгыз һәм юл йөрү кагыйдәләрен бозмассыз дип ышынам.

Олы юлда бик күп алар –

Мондый тамга-билгеләр.

Ерактан ук күренәләр,

Һәммәсе белсен, диләр.

Аларның изге уйлары,

Аларның изге эше.

Безне белсен, онытмасын,

Бәлаләргә юлыкмасын,

Исән-имин булсын, диләр,

Юлга чыккан һәр кеше!

**Җыр: “Светофор”**

Ә хәзер сүзне балалар бакчасы мөдире Сарварова Гүзәл Рифәк кызына бирәбез.

ЮХИДИ фонды җитәкчесе Мухаметова Ләйсән Рәзиф кызына бирәбез.